
	ΝΤΟΚΙΜΑΝΤΕΡ

«Αιχμάλωτοι πολέμου 1974 το ατιμώρητο έγκλημα»
σε σκηνοθεσία Μιχάλη Γεωργιάδη
στο Σπίτι της Κύπρου

Την Τετάρτη 19 Ιουνίου 2024 το Σπίτι της Κύπρου, o Σύνδεσμος Αιχμαλώτων Πολέμου 1974 και το Ραδιοφωνικό Ίδρυμα Κύπρου σε συνεργασία με την Ομοσπονδία Κυπριακών Οργανώσεων Ελλάδας (Ο.Κ.Ο.Ε.) και την Πολιτιστική Ένωση Κυπρίων Αττικής (Π.Ε.Κ.Α), διοργάνωσαν, σε πρώτη πανελλήνια προβολή, το ντοκιμαντέρ παραγωγής ΡΙΚ, «Αιχμάλωτοι πολέμου 1974 το ατιμώρητο έγκλημα» σε σκηνοθεσία Μιχάλη Γεωργιάδη και έρευνα Χρύσανθου Χρυσάνθου.
Η ταινία ντοκιμαντέρ για την τραγωδία του 1974 περιλαμβάνει καταθέσεις / συνεντεύξεις αιχμαλώτων του 1974. Καταθέτουν τις εμπειρίες τους από την ημέρα του πραξικοπήματος μέχρι την ημέρα της απελευθέρωσης τους από τις τουρκικές φυλακές.

Πριν την προβολή του Ντοκιμαντέρ ο Διευθυντής του Σπιτιού της Κύπρου, κ. Διομήδης Νικήτα αφού καλωσόρισε του παρευρισκόμενους ανέγνωσε τον χαιρετισμό που απέστειλε ο Αναπληρωτής Γενικός Διευθυντής του ΡΙΚ, κ. Κώστας Νικολαΐδης.
Στη συνέχεια χαιρετισμό απηύθυναν ο Πρόεδρος του Συνδέσμου Αιχμαλώτων Πολέμου 1974, κ. Βάσος Χρήστου και ο Πρόεδρος της Ομοσπονδίας Κυπριακών Οργανώσεων Ελλάδας, κ. Γιώργος Συλλούρης.
Σύνδεσμος παρακολούθησης της εκδήλωσης:

https://diavlos.grnet.gr/room/1607?eventid=16472

